NaiveNeuron/SloPal huggingface dataset:
Grendel, Gábor, podpredseda NR SR (2021-10-27):
S reakciou na faktické poznámky, pán poslanec Erik Tomáš.
Sulík, Richard, podpredseda vlády a minister hospodárstva SR (2022-03-24):
Ďakujem pekne. Dobrý deň prajem. Tam ste, zdravím vás. Ja vám následne odovzdám písomnú vypracovanú odpoveď, a preto obyčajnou rečou vám poviem, čo teda podnikáme. (Zaznievanie gongu.) Som v kontakte s vedením U. S. Steelu, konkrétne s pánom viceprezidentom Mirom Kiraľvargom a túto vec priebežne riešime. Oni totiž, oni najviac potrebujú železnú rudu, viac-menej je to jediný významný odberateľ. A Železiarne Podbrezová totiž majú šrot, nemajú, nespracovávajú rudu vo svojich elektropeciach. A dal som, skontaktoval som ich s ruským aj ukrajinským veľvyslancom, vedenie U. S. Steelu teda s ľuďmi, ktorých my máme v Moskve a v Kyjeve, no a zatiaľ tá železná ruda vyzerá tak, že Rusko neodmietlo dodávať na Slovensko železnú rudu, ale odmietlo to posielať cez Ukrajinu a ponúkli niektorý z prístavov v Čiernom mori, kde teda sú dostupné. U. S. Steel rieši tú logistiku. Zároveň teda mám informáciu, že U. S. Steel má u seba v areáli trojmesačné zásoby na sklade, čiže im okamžité výpadky nehrozia, a takisto, to už majú z minulosti odskúšané, vedia dovážať aj tzv. železné pelety z Ameriky. Materská firma U. S. Steelu v Pittsburghu má celosvetovo sedem závodov plus košický. A jeden z tých siedmich závodov robí to, že obohacuje železnú rudu a vyrába tieto železné pelety. To je len, to je skrátka vyššia koncentrácia železa, to sú také, také, no, pelety, drobnejšie kusy, ktoré sa dajú spracovať aj v elektropeciach, to je momentálne ešte bezpredmetné pre U. S. Steel, keďže má len vysoké pece, ale, samozrejme, dá sa to spracovať aj vo vysokých peciach. A toto sa už aj v minulosti dialo, keď boli, to nie, nie je prvýkrát, čo sú nejak dodávky zastavené. Čiže celkovo je dodávka suroviny zabezpečená a ten s veľkým odstupom najsilnejší dôvod alebo motív na to, že je zabezpečená surovina, je, že momentálne sú na oceľ historicky najvyššie ceny. Tona ocele stojí 500, možno 600 eur, čiže U. S. Steel má dosť veľký priestor na to, aby aj z drahších zdrojov mohlo nahradiť vypadnuté dodávky z Ukrajiny a z Ruska. No a posledná vec, ktorú chcem povedať, neviem, aká je situácia v Krivom Rogu úplne presne, lebo tie informácie sú veľakrát žiadne a veľakrát protichodné, ale to je to miesto, kde sa z Ukrajiny dodáva železná ruda a tam teda podľa všetkého by sa malo bojovať. Čiže ak vypadne tento, tento zdroj, tak budú musieť okrem svojich zásob, ktoré už majú v areáli, naozaj začať dovážať železnú rudu z Ameriky, to je taká najbližšia náhrada. Takže toľkoto z mojej strany.
Svrček, Miloš, poslanec NR SR (2021-10-05):
Pán predsedajúci (ruch v sále a zaznievanie gongu), dajte hlasovať o tom, že Národná rada Slovenskej republiky berie správu Úradu špeciálneho prokurátora na vedomie.
J. Burian, poslanec: (2009-09-08):
Výbor súhlasil s vládnym návrhom na skrátené legislatívne konanie, určil Jozefa Buriana, ako spravodajcu výboru a odporúčal Národnej rade schváliť, alebo teda podľa § 89 ods. 1 Národnej rady č. 350/1996 Z. z. o rokovacom poriadku prerokovať vládny návrh na skrátené legislatívne konanie a odporúčať schváliť Národnej rade. Ďakujem, vážená pani podpredsedníčka, skončil som, poprosím, otvorte rozpravu.
Žiga, Peter, podpredseda NR SR (2024-06-19):
Ďakujem pekne. Prerušujem rokovanie o tomto bode programu. Budeme pokračovať nasledujúcim bodom, ktorý je, ktorým je prvé čítanie o vládnom návrhu zákona, ktorým sa mení zákon č. 325/2022, ktorým sa mení a dopĺňa zákon č. 305/2013 o elektronickej podobe výkonu pôsobnosti orgánu verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony v znení zákona č. 301/2023. Vládny návrh zákona je uverejnený ako tlač 309. Návrh na jeho pridelenie na prerokovanie výborom je v rozhodnutí č. 321. Prosím pána ministra Richarda Rašiho, aby nám vládny návrh zákona uviedol. [Rokovanie v prvom čítaní o vládnom návrhu zákona, ktorým sa mení zákon č. 325/2022 Z. z., ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony v znení zákona č. 301/2023 Z. z. , tlač 309.]
Paška, Pavol, predseda NR SR (2012-08-03):
Pán poslanec Škripek.
Klus, Martin, poslanec NR SR (2016-06-07):
Ďakujem pekne, pani predsedajúca. Mňa veľmi teší, že Kotleba – Ľudová strana Naše Slovensko má na srdci naše predsedníctvo v Rade Európskej únie, nakoľko v programe som sa dočítal, že cieľom je vystúpenie z tejto organizácie, takže verím, že toto je signál, že ste prehodnotili svoj postoj. Už podstatne menej ma teší označovať tých, ktorí garantujú našu bezpečnosť, a teda Severoatlantickú alianciu za zločineckú organizáciu a dokonca hovoriť o tom, že sme vďaka nej účastní na vyvolávaní tretej svetovej vojny. Toto sú naozaj výroky, ktoré sa na tejto schôdzi rozhodne nehodia, pretože pripomínam kolegom, odvolávame ministra vnútra Roberta Kaliňáka. A to, že Lisabonská zmluva z nás urobila nesvojprávny štát, to je tiež niečo, čo si veľmi rád prípadne s kolegami rozdiskutujem, pretože Lisabonská zmluva, keby ste si ju prečítali, nijakým zásadným spôsobom neznížila suverenitu národných štátov, naopak, pokiaľ ide o systém dvojitého hlasovania, mám pocit, že najmä malým štátom umožnila svoju suverenitu prejavovať intenzívnejšie. ako tomu bolo v minulosti. Takže rád sa potom pustím s pani kolegyňou a prípadne s kolegami z tejto strany do diskusie na túto tému. K výrokom o treťom sektore sa radšej ani vyjadrovať nebudem. Ďakujem pekne.
Petrák, Ľubomír, poslanec NR SR (2019-02-18):
Ďakujem pekne. Pani kolegyňa Remišová, no, ja to vnímam tak, že pokiaľ príde k vyhodnoteniu vyšetrovateľa a prokuratúry, že došlo k pochybeniu, za ktoré nesie zodpovednosť aj pani ministerka, tak je v zásade namieste, ak by sa takáto schôdza konala. To, že sa koná dnes s politickým cieľom, a ja nespochybňujem povinnosť opozície spochybňovať všetko, čo robí vládna koalícia, tak to považujem za mediálny priestor a mediálnu bublinu s cieľom získať politické body.
A. Belousovová, podpredsedníčka NR SR: (2009-12-08):
Teraz by sme mali pokračovať prvým čítaním o návrhu poslancov Mamojku, Petráka, Senka a Kuboviča (tlač 1333). Vzhľadom na to, že navrhovatelia požiadali o preloženie rokovania o tomto návrhu zákona na ďalšiu schôdzu z dôvodu potreby prerokovania danej problematiky s príslušnými inštitúciami, pristúpime teraz k prvému čítaniu o návrhu poslanca Národnej rady Slovenskej republiky Tomáša Galbavého na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona je pod tlačou 1336, návrh na jeho pridelenie na prerokovanie výborom je v rozhodnutí č. 1363. Nech sa páči, pán poslanec Galbavý, máte slovo.
Paška, Pavol, predseda NR SR (2012-08-08):
Vážené panie poslankyne, páni poslanci, budeme hlasovať o prerokovanom bode programu. Poprosím pána spravodajcu, predsedu výboru pre sociálne veci, pána poslanca Jána Podmanického, aby uviedol hlasovanie v prvom čítaním o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení, je to tlač 141. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 141.)
Senko, Ján, poslanec NR SR (2015-11-11):
Pán predseda, teraz dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru návrh zákona schváliť.
Bugár, Béla, podpredseda NR SR (2017-10-13):
Pán Poliačik, máte slovo. Nech sa páči.
Pčolinský, Peter, podpredseda NR SR (2023-02-09):
Ďakujem pekne. Ďalší vystupujúci pán poslanec Miloš... reagovať? Pán minister požiadal o slovo, nech sa páči, pán minister.
Hambálek, Augustín, poslanec NR SR (2012-10-26):
Ďakujem, pán predseda. V rozprave vystúpil pán poslanec Hrnčiar. Bol podaný jeden pozmeňujúci návrh pánov poslancov Andreja Hrnčiara, Lászlóa Solymosa, preto, prosím, pán predseda, dajte hlasovať o skrátení lehoty.
Hrnčiar, Andrej, podpredseda NR SR (2019-04-03):
Nasleduje Správa Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2018 . Správa je pod tlačou 1308. Prosím predsedu tohto výboru poslanca Eduarda Hegera, aby správu uviedol a samozrejme urobil aj spravodajcu.
Fitz, Peter, poslanec NR SR (2013-10-22):
Ďakujem pekne. Dajte, prosím, hlasovať o zákone ako o celku s odporúčaním gestorského výboru schváliť.
Blanár, Juraj, podpredseda NR SR (2021-05-12):
Môžete reagovať, pán poslanec Takáč, na faktické poznámky.
J. Chrbet, poslanec: (2008-02-15):
Slovenská pošta má na základe univerzálnej licencie povinnosť zabezpečiť vyberanie a dodávanie poštových zásielok aspoň raz denne päťkrát do týždňa pre každého obyvateľa, a to bez ohľadu na to, kde žije. Z podstaty veci je takáto služba drahá, preto sa o ňu nezaujímajú alternatívni operátori, ktorí sa sústreďujú na najziskovejší segment trhu, to znamená transakčné zásielky, ktoré doručujú vo veľkých mestách a okolí, kde sú náklady objektívne nižšie. Vidiek je pre nich príliš nákladný. Jedinou formou financovania povinností vyplývajúcich pre Slovenskú poštu je výhrada na listy do 50 g. V tejto súvislosti je potrebné uviesť, že poštová výhrada je doteraz jediný funkčný mechanizmus kompenzácií povinností poskytovať univerzálnu poštovú službu. Pre Slovenskú poštu ako poskytovateľa tejto služby predstavujú príjmy najpodstatnejšiu časť z celkového objemu výnosov zo všetkých zásielok spadajúcich do tejto poštovej výhrady. Podľa návrhu tretej poštovej smernice sú členské štáty povinné najneskôr do 31. decembra 2012 uviesť do činnosti zákony a iné právne predpisy, ktoré zavádzajú úplnú liberalizáciu trhu s poštovými službami, t. j. zrušiť poštovú výhradu. V návrhu poštovej smernice sa po zrušení poštovej výhrady navrhujú alternatívne mechanizmy financovania, ktoré však v podmienkach Slovenska doteraz neboli uplatňované a ani ostatné členské štáty v Európskej únii nemajú s touto formou pozitívne skúsenosti. Navrhovaná úprava zákona je úplne v súlade s praxou zaužívanou v ostatných členských štátoch Európskej únie a zodpovedá súčasnej legislatíve európskych krajín v danej oblasti. Návrh úpravy zamedzí možnosť obchádzania súčasnej slovenskej legislatívy v oblasti upravujúcej rozsah poštovej výhrady. Touto novelou žiadame o vyhradenie samotného vyberania a samotnej distribúcie listových zásielok do 50 g. Novelou poštového zákona bude garantovaná výhrada v týchto činnostiach, ktorá slúži na financovanie univerzálnej poštovej služby. V opačnom prípade by nebolo možné univerzálnu poštovú službu vykonávať, lebo neexistuje iný zákonný spôsob jej financovania. Chcel by som ešte podotknúť, že daný návrh bol detailne prerokovaný na vláde, kde v rámci zosúladenia s treťou poštovou smernicou vzišiel pozmeňujúci návrh, ktorý predloží pán kolega Rafaj. Jedná sa však len o legislatívnotechnické úpravy, ktoré vzišli z novelizácie danej smernice. Z týchto dôvodov, ktoré som uviedol, ktoré som tu predniesol, by som vás chcel v mene predkladateľov požiadať o podporu daného návrhu zákona. Ďakujem.
Šimečka, Michal, podpredseda NR SR (2024-05-02):
Ďakujem. Pán poslanec Prostredník, nech sa páči.
Viskupič, Jozef, poslanec NR SR (2012-12-14):
Ďakujem. Je skutočne pravda, že ako si spomínal, že je nehoráznosť, že takýto zákon tu máme a musíme o ňom jednať. A takisto sa pripájam k Helenke Mezenskej, že nie je pôda parlamentu a táto sieň zákonnosti, ako spomína Janko Mičovský často, nie je hodná toho, aby sme ho prejednávali. Chcem sa ale odvolať na slová pána premiéra na kongrese alebo sneme svojej strany, ktoré mal nedávno, a hovoril, že táto vláda nemá kauzy. Neviem, ako médiá túto kauzu pomenujú, či to bude lex nájomník, alebo lex sused, alebo lex lobistická skupina. Toto je kauza, ktorá nemá obdoby, pretože po protestoch Gorila priamo zainteresovaná skupina, priamo po pití Coly v byte je identifikovateľný záujem jednej lobistickej skupiny. Je v ňom namočený rovnako pán minister, ako premiér tejto krajiny. Preto vás takisto vyzývam, stiahnite tento zákon z rokovania parlamentu! Ďakujem.
B. Bugár, podpredseda NR SR: (2003-01-14):
(Hlasovanie.) Prítomných je 117 poslancov, za návrh 113, zdržali sa 3, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
Danko, Andrej, predseda NR SR (2019-04-02):
Prosím, prezentujme sa a hlasujeme. (Hlasovanie.) Prítomných 129 poslancov, za 95, zdržalo sa 34. Konštatujem, že sme návrh schválili.
Grendel, Gábor, podpredseda NR SR (2020-12-03):
Pán poslanec.
Vašečka, Richard, poslanec NR SR (2022-03-23):
Ďalej gestorský výbor odporúča hlasovať o návrhoch pod bodmi 49, 80 a 91 s odporúčaním ich neschváliť. O bodoch 80 a 91 nemôžeme hlasovať, lebo sme schválili body 81 a 92. Budeme teda hlasovať iba o bode 49 s odporúčaním gestorského výboru ho neschváliť. Pán predsedajúci, prosím, dajte o tomto návrhu hlasovať.
Vaľová, Jana, poslankyňa NR SR (2023-11-14):
Ďakujem veľmi pekne. Pán predseda výboru, pán Richter, no ja som veľmi rada a myslím si, že za všetkých občanov Slovenska, že konečne na Slovensku bude funkčný sociálny dialóg, ktorý doteraz úplne zlyhal pri predošlých vládach, že bude funkčný dialóg so samosprávami a že naozaj nebudeme veci šiť horúcou ihlou, tak ako nás tu opozícia nabáda, pretože, bohužiaľ, nedali nám ani sto dní na to, aby sme mohli predložiť zákony a kde vlastne potrebujeme aj ten dialóg so samosprávami, dialóg so sociálnymi partnermi, aby ten zákon nebol šitý horúcou ihlou. Pretože to presne robili oni. Bez dialógu, bez diskusie a preto si myslím, že námietky toho typu, že mali sme už dnes predložiť do parlamentu taký a taký zákon, ktorý sme sľúbili, nie je namieste. Pre tých, ktorí sú noví, by som povedala, že programové vyhlásenie vlády nikdy nebol podrobný dokument, lebo programové vyhlásenie vlády vždycky dopĺňajú zákony. To nebola, ani pri jednej vláde sme takýto podrobný dokument nemali. A pre tých, ktorí majú tak isto slabú pamäť, by som chcela povedať, že SMER – sociálna demokracia zvyšuje rodičovský príspevok na tri roky o 150 % z jedného dňa na druhý. Zvýšil, zvýšil opatrovateľské služby, asistentské služby, pri narodení dieťaťa 900 eur, obedy zadarmo, vlaky zadarmo. To je tak strašne veľa, kde vy ste našli tú takú medzeru a ste povedali, že ako ste zvýšili rodičovský príspevok ako bonus, ktorý sme už my nestihli. A mnohí, ktorí sa tu chvália, možno aj z KDH poslanci, ktorí to kritizujú, ja som poslankyňa VÚC v KDH. Aký je váš sociálny program v Prešovskom kraji? Zvýšiť o 30 % pre ľudí, ktorí sú v sociálnych službách. Keď som namietala, že nebudú mať ani povinný, minimálne finančné plnenie, čo ste urobili? Počkali ste o dve zastupiteľstvá a schválili ste to opäť. (Prerušenie vystúpenia časomerom.)
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 132, za 111, proti 19, 1 sa zdržal, 1 nehlasoval. Konštatujem, že Národná rada sa uzniesla, že tento návrh prerokuje v druhom čítaní . Pristúpime k hlasovaniu o pridelení návrhu zákona, návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Bugár, Béla, podpredseda NR SR (2011-03-31):
Na vystúpenie, chcel som povedať, že na vystúpenie pána spravodajcu nie je možné, ale vidím, že ste sa pomýlili. Takže teraz prerušujem rokovanie a budeme pokračovať o 17.00 hod. hlasovaním o prerokovaných návrhoch. (Prestávka.) (Po prestávke.)
Bernaťák, Tibor, poslanec NR SR (2016-11-29):
Týmto sme hlasovali o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
A. Slafkovský, poslanec: (2007-10-17):
Možnože to, čo navrhujete v bode 34, t. j. rozčlenenie spoločnej zdravotnej komory špecializovaných zdravotníckych pracovníkov, kde ich bolo až 26 jednotlivých špecializácií zahrnutých pod jednu komoru, prinesie určité skvalitnenie na úrovni tejto sekcie aj sústavného vzdelávania. Je tam 26 tých sekcií, pravdepodobne to ten pozitívny efekt bude mať, ale čo sa týka lekárov, kde by to malo byť ako prioritné, tohto bodu sa veľmi nedotýkate. Čo ma zarazilo, je v bode 40, je nemožnosť byť pre poslanca, pardon, je nemožnosť byť poslancom aj obecného zastupiteľstva, napríklad pre člena regionálneho výboru Lekárskej komory. Neviem si predstaviť, prečo by mal byť, aký je tam konflikt záujmu medzi členom obecného zastupiteľstva v Hornej-Dolnej a členstvom v regionálnej komore. V bode 70 zákon ruší ôsmu časť zákona. Ale keď som si pozeral v Aspi zákon, tak ôsma časť tam vôbec nie je. Samozrejme, tento návrh ruší transformáciu všetkých alebo predpokladanú transformáciu tak, ako bola predpokladaná do konca tohto roku, na akciové spoločnosti u všetkých poskytovateľov a vracia ich nazad do náručia štátu. Áno, chcete to urobiť, je to váš cieľ, bude to tak, ale vraciame sa nazad a je to nesystémový krok v rámci celého zdravotníctva, pretože systém, ktorý je postavený na tom, že služba má svoju cenu, službu treba zaplatiť, odrazu sa celá veľká skupina poskytovateľov, ktorí budú v podstate zadefinovaní ako koncová zdravotná sieť, dostanú mimo systému, v ktorom sa uplatňujú trhové vzťahy. Takže považujem tento zákon za zákon, ktorý je nesystémový, a navrhujem v súlade s rokovacím poriadkom tento § 173 ods. 2 písm. a), aby bol vrátený predkladateľovi na dopracovanie. Ďakujem.
Sulík, Richard, predseda NR SR (2010-11-03):
Ďakujem. S faktickými poznámkami sa neprihlásil nikto. Slovo má ďalší rečník, pán poslanec Lazár.
Glváč, Martin, podpredseda NR SR (2017-10-18):
S reakciou pán poslanec Kollár.
Grendel, Gábor, podpredseda NR SR (2021-04-30):
Pán poslanec Bubnár.
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 125 poslancov, za 87, proti 1, zdržalo sa 37. Konštatujem, že sme tento návrh schválili. Teraz pristúpime k hlasovaniu o návrhu uznesenia k návrhu na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov OS SR do orgánov vojenského zastúpenia pri NATO/EÚ a do vojenských štruktúr NATO/EÚ (tlač 558). Prosím predsedu výboru pre obranu a bezpečnosť poslanca Juraja Krúpu, aby hlasovanie uviedol.
Frešo, Pavol, poslanec NR SR (2012-12-11):
Ďakujem pekne, pani predsedajúca. Ja sa dotknem len tej časti vystúpenia pána kolegu poslanca Mikloša, kde hovoril o náraste výdavkov za prvej Ficovej vlády. No realita je, pán poslanec, taká, že tam sa prejavilo práve víťazstvo ideológie nad ekonomikou. To znamená, prejavila sa tam v rokoch 2008 a 2009 obrovská viera, že vlastne tou spotrebou, ktorú udržíme na úver, budeme čeliť kríze. Ja upozorňujem na to, že aj tento rok bol plán, že ďalších 300 mil. pôjde na rozvojové impulzy. Niečo podobné sa chystá na budúci rok. To všetko, samozrejme, kvôli kríze padlo. Ale aj tento rok sme svedkami toho, keď ideológia víťazí nad ekonomikou. A to je práve v tom, že sa tu zvyšujú dane, ktoré brzdia konkurencieschopnosť a tvorbu pracovných miest, že sa tu sťažuje zamestnávanie nových ľudí prostredníctvom Zákonníka práce a že sa tu ohrozuje rovnako aj strednodobé financovanie alebo strednodobé financie cez vlastne branie úspor z 2. piliera. Čiže my stále narážame na to, že darmo tu vedieme takúto ekonomickú debatu, darmo tu dokonca už dokazujeme z vlastnej praxe strany SMER, že nie je správne povyšovať ideológiu nad ekonomiku, stále sa s tým stretávame aj pri tvorbe tohtoročného rozpočtu. A myslím si, že stále menej počujem, a to je pre mňa také povzbudivé, tých ideologických hlasov ich tu obhajovanie, že je to viacej v takej silnej defenzíve. Nepočul som veľa zástancov tohto rozpočtu, ktorí obhajovali, že tento rozpočet na ideologickej báze spolu so všetkými týmito opatreniami vyvedie krajinu z krízy. Skôr tu cítim také napäté očakávanie, kedy príde ďalšia rana, kedy príde ďalšia zlá prognóza a čo s tým vlastne budeme robiť a ako so všetkými tými rezervami, ktoré si aj ty popísal, resp. rizikami, mimochodom, aj Rada pre rozpočtovú zodpovednosť ich popísala, budú nakladať ďalej.
Paška, Pavol, predseda NR SR (2013-05-22):
Vyhlasujem prestávku do 11,40 hod. a budeme pokračovať v rozprave. (Prestávka.) (Po prestávke.)
Pčolinská, Adriana, poslankyňa NR SR (2016-06-15):
Ďakujem pekne. Pán poslanec, ja by som chcela reagovať na jedno konkrétne, na jednu konkrétnu pasáž toho vystúpenia. Bezpochyby súhlasím s tým, že treba rešpektovať individuálne osobitosti žiaka a v tomto bode by som si dovolila podať informáciu takpovediac z prvej ruky, pretože okrem iných predmetov, ktoré som prednášala na vysokej škole, bola práve metodológia výučby anglického jazyka a všeobecná metodológia, to znamená, ako vyučovať. Pripravovali sme budúcich pedagógov a z tých skúseností, ktoré sú relatívne čerstvé, vám môžem potvrdiť a ubezpečiť vás, že dneska naozaj tí pedagógovia sú vychovávaní, naši odchovanci, a profil absolventov je taký, že držia krok s dobou, definitívne rešpektujú všetky individuálne osobitosti, veľa sa hovorí o personalizovanom vyučovaní. To znamená, že napríklad teórie, ktoré vy ste tu tak možno vo všeobecných intenciách načrtli, ako piaget, predoperačné štádium formálne konkrétnych operácií, to všetko sa rešpektuje, pretransformuváva do toho učiteľského povolania. Ja si dovolím znova opakovať to, čo som aj včera povedala, že všetko to začína a končí pri peniazoch. Pretože tá motivácia učiteľa, myslím si, že to neni problém v tom, že naše školstvo by bolo nekvalitné. Bolo už od nepamäti známe, že naše školstvo, naši ľudia boli tí, ktorí mali veľmi dobré vedomosti. Problém je to, že keď pedagóg nie je ohodnotený a to je to, čo som včera tiež vyslovila v rámci faktickej, tak už len keď si zoberieme Maslowovu hierarchiu potrieb, keď nie je motivácia, tak tam nie je ani vôľa, hej. Myslím si, že tak isto ako to ohodnotenie finančné, tak isto ide ruka v ruka aj materiálno-technické vybavenie našich škôl na úrovni základných, stredných, vysokých a toto všetko vo finále spôsobuje, že tá situácia je taká, aká je. Čiže prioritne, ja si myslím, že nie je o tom, alebo nie je potrebné sa baviť o kvalite ako lepšie vzdelávať, ako držať krok s dobou, pretože ju držíme, ale skôr o tom ohodnotení. Ďakujem.
Andreánsky, Ladislav, poslanec NR SR (2015-03-11):
Ďakujem, pán predseda. Pán predseda, v rozprave vystúpilo sedem poslancov, a to pán poslanec Novotný, pán poslanec Bastrnák, pani poslankyňa Šípošová, pán poslanec Blanár, pán poslanec Uhliarik, pán poslanec Hlina a pán poslanec Mihál. Pán prezident Slovenskej republiky vo svojom rozhodnutí neuvádza pripomienky s navrhovaným konkrétnym znením, ale navrhuje, aby Národná rada Slovenskej republiky pri opätovnom prerokovaní zákon neprijala ako celok. Pán predseda, otvorte tretie čítanie.
P. Paška, predseda NR SR: (2008-04-10):
Otváram rozpravu. Do rozpravy je písomne prihlásený pán poslanec Markovič. Je 12.00 hodín, prerušujem rokovanie o tomto bode programu. Dámy a páni, chcem vás upozorniť, že je štvrtok, budeme o 14.00 hodine pokračovať hodinou otázok. Vzhľadom na to, že došlo k dohode na poslaneckom grémiu, keďže sme nedokončili minulý týždeň bod interpelácie a ešte budem dávať možnosť po hodine otázok sa prihlásiť v tomto bode ústne, po hodine otázok dokončíme interpelácie a tak budeme pokračovať v rokovaní o prerušenom bode s tým, že o 17.00 hodine budeme hlasovať o prerokovaných bodoch a o návrhu na vyslovenie súhlasu s ratifikáciou Lisabonskej zmluvy. Ďakujem. Dobrú chuť. (Prerušenie rokovania o 12.01 hodine.) (Pokračovanie rokovania o 14.00 hodine.) Desiaty deň rokovania 20. schôdze Národnej rady Slovenskej republiky 10. apríla 2008 o 14.00 hodine
Kovačócy, Marián, poslanec NR SR (2015-05-14):
Ďakujem pekne. Pán predsedajúci, dajte hlasovať o pozmeňovacom návrhu pána poslanca Radošovského.
Paška, Pavol, predseda NR SR (2013-01-31):
Pekne popoludnie, vážené panie poslankyne, páni poslanci, budeme po obedňajšej prestávke pokračovať pravidelným bodom hodinou otázok . Otváram tento bod, bolo v zmysle pravidiel stanovených zákonom postavených 19 otázok pre pána premiéra a 11 otázok pre ostatných členov vlády. Overovatelia vyžrebovali poradie otázok. Poprosím teraz pána predsedu vlády Roberta Fica, aby nás informoval, kto z členov vlády bude odpovedať na otázky za neprítomných členov vlády.
Blaha, Ľuboš, poslanec NR SR (2014-09-19):
Ďakujem pekne. Pán kolega Blanár, oceňujem tento vyvážený a racionálny prístup, váš prejav bol naozaj dôkazom toho, že chceme o veciach diskutovať korektne, škoda, že o nich nechce diskutovať opozícia, ak nerátam OĽaNO. Dvaja, traja ste tu z opozície? Čo pri tom, ako ste sa domáhali tejto témy, je naozaj smiešne. Opäť sa ukazuje, že vy tú Ukrajinu zneužívate na marketing, ale nedokážete diskutovať vecne v parlamente, keď ste si sami tú schôdzu vydobyli. SMER tu má ďaleko viac ľudí. Čiže je to len na margo toho z formálneho hľadiska. Ja som veľmi rád, že pán kolega Blanár upozornil na to, na tú primitívnu a konšpiračnú paranoju, ktorá tu zaznieva, že tu máme dva tábory a vy pokiaľ nie ste v jednom z tých táborov, tak ste triedny nepriateľ. Alebo ruský agent, som tu počul. Preboha, páni! Ja som mladý človek, ja som nevyrastal v bývalom režime alebo len veľmi krátko, takže ja tú mentalitu studenej vojny naozaj nemám tak silne vžitú. Ale stále chcete žiť naozaj v tejto dichotómii, že buď ste sovietsky, alebo ste americký imperialista, alebo agent CIA, alebo iné dichotómie, fašisti a semiti, alebo iné totalitné takéto analógie, katolíci a kacíri, kresťania a pohania? To ja naozaj nechcem žiť v takýchto dichotómiách, nechcem. Keď mám nejaký názor, nechcem byť označovaný za ruského agenta. Proste nechcem. Ako môžme sa naozaj baviť bez toho, aby ste tu tieto konšpiračné, tento súboj dobra a zla, to naozaj zabudnite na to, to je mentalita studenej vojny. Ivan Drago proti Rocky Balboovi alebo, aby mladší kolegovia pochopili, to je ako, tento súboj, to je ako vojna Mordoru, čo je Rusko, ríša zla, so Spoločenstvom prsteňa, ktorým ste vy, teda Západ a Európska únia a ja neviem čo, a pomaly Ukrajina je taký Rohan, taká obeť toho, no to sú také nezmysly, to sú také nezmysly, páni kolegovia. Zabudnite na tieto súboje veľkého dobra, číreho dobra, číreho zla, prestaňte čítať americké komiksy, prestaňte byť takíto mentálne boľševickí a jednoducho skúsme sa baviť vecne, vyvážene, racionálne. (Potlesk.)
Simon, Zsolt, poslanec NR SR (2013-09-17):
Ďakujem pekne. Pán kolega, dovoľ, aby som ťa doplnil. Keď v čase privatizácie vstupoval strategický investor do spoločnosti, tak robil to so záujmom, že chcel z podniku urobiť zisk. Nevidel som takého šialeného blázna, ktorý chce vstúpiť do spoločnosti, a pritom produkovať a prebrať na seba stratu. Toto dokáže len Robert Fico, aj to na príkaz niekoho iného. Skutočným záujmom nie je to, že pomôžme občanom, pretože SPP dodáva dnes 4,1 mld. metrov kubických plynu na slovenský trh, z toho občanom len 1,3, zbytok ide veľkým podnikateľom. Skutočný záujem dnes je, aby ste mohli dať plyn, ktorý kupujete za nehorázne zlé podmienky dohodnuté v roku 2008, podnikateľom ešte lacnejšie. A nestačí, že dávate vybraným svojim podnikateľom investičné stimuly z vreciek starých dôchodcov a občanov tejto krajiny, ale vy im chcete dať aj lacnejší plyn. Ako príklad dovoľte, aby som uviedol, dať daňovú úľavu pre SCP Ružomberok v čase, keď sa verejne prizná, že on má 50 mil. zisk – aká je to solidarita, dať daňovú úľavu podniku, ktorý má tak vysoký zisk? Ďakujem.
M. Košútová, poslankyňa: (2009-10-23):
Uvedený návrh bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh a zaradil ho na rokovanie dnešnej schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti. Zo znenia vládneho návrhu zákona je zrejmý účel navrhovanej úpravy. Všeobecná časť obsahuje informácie o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy a o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev i v práve Európskej únie. Vychádzajúc z oprávnení, ktoré pre mňa ako spravodajkyňu vyplývajú odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 23. septembra 2009 navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, výbor pre financie, rozpočet a menu, výbor pre hospodársku politiku, výbor pre pôdohospodárstvo, životné prostredie a ochranu prírody, výbor pre verejnú správu a regionálny rozvoj a výbor pre obranu a bezpečnosť. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 30. novembra 2009 a gestorský výbor do 1. decembra 2009. Pán predsedajúci, skončila som, otvorte, prosím, rozpravu.
Kuffa, Štefan, poslanec NR SR (2021-02-24):
Priatelia, ďakujem za slovo. Prepáčte, ja len krátko poviem. Myslím si, že týmto hlasovaním sa pomýlime a vrátime sa späť k zákonu, ktorý tuná bol, a zrušíme to kilečko, ktoré ako bolo... (Prerušenie vystúpenia predsedajúcim.)
Suja, Miroslav, poslanec NR SR (2021-05-11):
Ďakujem za slovo, pán podpredseda. Pán poslanec Ševčík, vy nikdy nebudete mať žiadnych fanúšikov, žiadnych. Ak budete verejne obhajovať blázna, chváliť ho a ukazovať, aký je, jeho výsosť, nekonečne múdry a inteligentný. Nikdy. A takýmito vystúpeniami, ako ste teraz predviedol, že k zákonu ste sa nevyjadril vôbec, prečo nemôže byť. Prečo nemôže byť? Veď vy ste tu pospájal druhú svetovú vojnu, všetko možné, ale zákon prečo nemôže byť, lebo tento zákon ochráni 5,5 mil. ľudí pred bláznami alebo pred bláznom, takého, ako vy obhajujete, tak nečakajte, že vy nemáte fanúšikov. Skade by ste ich zobrali? Preboha živého! Vy nechcete podporiť zákon, útočíte na zákon, ktorý má podporiť 5,5 mil. ľudí, pomôcť 5,5 mil. ľudí, aby sa náhodou nejakým omylom nedostal nejaký blázon sem, ktorého vy dávate na piedestál. Etalón čistoty a podobné prívlastky, preboha, klamárovi, zlodejovi, podvodníkovi! S účtovníctvom, čo urobil bieleho koňa z vlastnej mamy, z vlastnej mamy! Vy by ste to dokázal na vlastnú mamu písať 600 km denne na felícii alebo na fabii? A takéhoto človeka, čo zneužije vlastnú mamu! Takéhoto človeka, čo zneužije vlastného zamestnanca, že mu predal firmu, a potom sa príde, že na to klamal, takéhoto vy obhajujete?! Nikdy nebudete mať žiadnych fanúšikov, žiadnych! Niekedy je možno mlčať lepšie, ako vystúpiť s takýmto, lebo teraz nieže akých získate, ubudli vám aj tých pár, čo máte.
P. Hrušovský, podpredseda NR SR: (2001-10-02):
J. Cuper, poslanec: Tam tiež malo byť osobitné hlasovanie. R. Vavrík, poslanec: Janko, mám tu pozmeňujúci návrh pána poslanca Cupera, respektíve on vystúpil v rozprave, ale nemám taký návrh. Ale súhlasím, 67 vynímame tiež na osobitné hlasovanie. Pán poslanec Cuper to ústne v rozprave povedal.
Figeľ, Ján, podpredseda NR SR (2012-06-26):
Ďakujem pekne pani poslankyni. Konštatujem, že Národná rada schválila návrh vlády na vymenovanie Jána Tótha za viceguvernéra Národnej banky Slovenska. Pán poslanec Hlina, nech sa páči.
Laššáková, Jana, podpredsedníčka NR SR (2015-05-27):
Chcete reagovať? Nie. Vyhlasujem rozpravu za skončenú. Pán navrhovateľ, chcete zaujať stanovisko? Pán predseda, vy ste navrhovateľ. Takže vás poprosím, až chcete zaujať stanovisko, nech sa páči. Spravodajca je až posledný, má posledné slovo podľa rokovacieho poriadku. Takže nech sa páči.
Bugár, Béla, podpredseda NR SR (2017-02-07):
Ďalej v rozprave vystúpi pán poslanec Droba. Nech sa páči, máte slovo.
Andreánsky, Ladislav, poslanec NR SR (2016-11-22):
Sľubujem. (Potlesk.)
Bagačka, Michal, poslanec NR SR (2018-10-16):
Teraz budeme hlasovať o druhom pozmeňujúcom návrhu poslancov Eduarda Hegera a Veroniky Remišovej, ktorý predniesol pán poslanec Eduard Heger.
Kollár, Boris, predseda NR SR (2023-06-14):
S ďalšou faktickou poznámkou vystúpi pán poslanec Pročko, nech sa páči.
B. Bugár, podpredseda NR SR: (2004-06-24):
Pani poslankyňa Angyalová ako prvá. Prosím technikov, aby upravili mikrofón, lebo nepočuť, čo hovorí pani poslankyňa Angyalová, alebo nešepká. Teraz sa neviem rozhodnúť.
Hrušovský, Pavol, predseda NR SR (2011-11-30):
Hlasujeme, páni poslanci. (Hlasovanie.) 144 prítomných, 102 za návrh, 41 sa zdržalo, 1 nehlasoval. Schválili sme pozmeňovací návrh.
Vančo, Branislav, poslanec NR SR (2024-01-16):
Ďakujem za slovo, pán predsedajúci. Ďakujem kolegovi Pročkovi za jeho vystúpenie. Zase sme pri tom a vidíme to v priamom prenose, že skrátené legislatívne konanie naozaj vytvára chaos, ktorý potom generuje takéto prílepky, ktoré sú navyše aj v rozpore s predsavzatiami, ktoré si koalícia dala do svojho základného dokumentu, ktorým je programové vyhlásenie vlády. No a tak ako hovorí slovenské porekadlo, ľahká práca nebýva trváca, tak mimochodom za toto ďakujem kolegyni Števulovej a jednoducho, ak niekto robí niečo rýchlo, zľahčuje si veci, tak v konečnom dôsledku robí veľa chýb a aj teraz vidíme, že koalícia musí opravovať niečo, čo bolo pokazené a to je len jedna z prvých vecí, ktorú si uvedomili, ktorú teda po pár hodinách ako koalícia schválila kompetenčný zákon, musí, musí opravovať. Naozaj v minulosti sa súčasní koaliční poslanci, vtedy opoziční, sťažovali na fungovanie tej predchádzajúcej koalície a fungovanie parlamentu a to pritom naozaj bola jednak vojna na Ukrajine, bola pandémia a tak ďalej. A teraz koalícia robí ešte horšie, pritom tie dôvody a tá situácia nie je zďaleka taká zlá, ako bola, ako bola vtedy. No a ja si myslím, že je na čase, aby si koaliční poslanci aj vláda uvedomili, že toto nie je cesta a tieto skrátené legislatívne konania skončila s ich uplatňovaním. Ďakujem.
Bugár, Béla, podpredseda NR SR (2011-11-29):
Pán poslanec, toto je o platoch ústavných činiteľov, a nie o politickom školení. (Potlesk.)
D. Lipšic, podpredseda  vlády a minister spravodlivosti SR: (2003-07-02):
Dovoľte mi, aby som sa z tohto miesta poďakoval poslancom, ktorí v tejto komisii na prípravu návrhu ústavného zákona pôsobili, pánom poslancom Vavríkovi, Kötelesovi, Abrhanovi, pánovi poslancovi Drgoncovi, zvlášť pánovi predsedovi výboru Federičovi, pánovi poslancovi Husárovi a pani poslankyni Bollovej. Napriek tomu, že sme nemali vždy jednotný názor na riešenie konkrétnych inštitútov, myslím si, že sme sa vedeli dohodnúť na základných otázkach. Niektoré veci síce zostali stále nedoriešené, ale verím, že ich riešenie spoločne nájdeme v druhom čítaní o tomto návrhu ústavného zákona. Podnetom na vypracovanie tohto návrhu bola okrem potreby riešenia otázky ochrany verejného záujmu a ustanovenia povinností a obmedzení pre verejných funkcionárov aj nefunkčnosť platného ústavného zákona.
Figeľ, Ján, podpredseda NR SR (2015-02-18):
Na vystúpenie pána podpredsedu päť, šesť, šesť faktických poznámok. Končím možnosť ďalších. Nech sa páči, Daniel Lipšic, s prvou.
Laurenčík, Milan, podpredseda NR SR (2021-06-24):
Správajme sa dôstojne nielen k nenarodeným, ale aj k nám poslancom a poslankyniam. Na vaše vystúpenie evidujem šesť faktických poznámok. Nech sa páči ako prvý, pán poslanec Tomáša Taraba.
P. Paška, predseda NR SR: (2009-02-05):
Poprosím pani poslankyňu Gibalovú ako navrhovateľku, aby zaujala svoje miesto a pána poslanca Horvátha ako určeného spravodajcu a poprosím aj pani poslankyňu Sabolovú, ktorá je prihlásená do rozpravy. Pani poslankyňa Sabolová tu nie je, takže pani poslankyňa Vaľová. Tiež tu nie je. Obidve panie poslankyne... A je tu pani poslankyňa. Tak, pani poslankyne, ako to bude? Teraz ste tu obidve. Stratili ste poradie. Dobre, tak pani poslankyňa Vaľová. Nebola tu ani pani poslankyňa Sabolová, ani pani poslankyňa Vaľová. Takže, dámy, skúste sa dohodnúť. Pravdou je, že pani poslankyňa Sabolová v momente, keď som vyzval pani poslankyňu Vaľovú, nebola v sále, to znamená, keďže ste stratili poradie, technici to nestihli prehodiť a vošli ste do sály prvá. Ale myslím si...
P. Hrušovský, predseda NR SR: (2003-07-04):
Pán poslanec Malchárek. J. Malchárek, poslanec: Ďakujem pekne za slovo. Ja v mene predkladateľov súhlasím s tým, aby sa hlasovalo tak, ako to povedal pán kolega Vážny, čiže o bode 4 samostatne.
Laššáková, Jana, podpredsedníčka NR SR (2014-04-02):
Pekné popoludnie, kolegyne, kolegovia, pokračujeme v popoludňajšom rokovaní desiateho dňa 33. schôdze Národnej rady Slovenskej republiky prvým čítaním o návrhu poslancov Richarda Vašečku, Eriky Jurinovej, Branislava Škripeka a Evy Horváthovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov. Návrh zákona je uverejnený ako tlač 875, návrh na jeho pridelenie na prerokovanie výborom je v rozhodnutí č. 878. Dávam slovo pani podpredsedníčke Erike Jurinovej, aby návrh zákona uviedla. Nech sa páči, pani podpredsedníčka. (Rokovanie o návrhu poslancov Národnej rady Slovenskej republiky Richarda Vašečku, Eriky Jurinovej, Branislava Škripeka a Evy Horváthovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 875.)
Krajniak, Milan, poslanec NR SR (2016-10-20):
Ďakujem, chcel by som pripomenúť poslancom výboru pre preskúmavanie rozhodnutí NBÚ, že naše dnešné zasadnutie o 13.00 hodine bude v branno-bezpečnostnom výbore. Ďakujem.
M. Sabolová, poslankyňa: (2007-07-02):
Myslím si, že treba hovoriť o tých konkrétnych problémoch, tak ako vy ste pripomienkovali mnohé moje návrhy zákonov, kde reálne vidíte veci. A bolo by dobré, keby v tomto parlamente začali aspoň zdravotníci komunikovať vecne a aby ste sa vzájomne počúvali aj v koalícii. Ďakujem pekne.
Číž, Miroslav, podpredseda NR SR (2015-01-29):
Teraz má slovo pán poslanec Švejna s reakciou.
Žiga, Peter, podpredseda NR SR (2024-10-23):
To bolo posledné vystúpenie v rámci ústnej rozpravy, preto vyhlasujem všeobecnú rozpravu za skončenú. Chcem sa opýtať navrhovateľa, či sa chce vyjadriť k rozprave. Nech sa páči, pán minister.
Mičovský, Ján, poslanec NR SR (2014-11-09):
Ďakujem veľmi pekne, vážená pani podpredsedníčka. Vážený pán poslanec Blaha, my sme sa kedysi, a nebolo tak dávno, zhodli na jednej téze vášho relatívne obľúbeného filozofa Davida Schweickarta, ktorý vyjadril niečo, s čím ja naprosto súhlasím, že v tomto tvrdom materializovanom svete sme povinní vytiahnuť osobnú, individuálnu, dôstojnosť človeka hodne vysoko, a to je téza, ktorú vám kedykoľvek podpíšem, nech tu ju hovorí ktokoľvek. A chcem zísť z tých veľkých miliónov k jednej konkrétnej ponuke, ak teda tohto filozofa obidvaja by sme vedeli v tejto téze ctiť, tak potom vás prosím, neriešme tu korupciu v tých veľkých miliónoch, lebo zrejme ani vo vašej, ani v mojej moci to nie je, ale urobte jeden akt, ktorý vo vašej moci je. Ak nám ide naozaj o individuálnu dôstojnosť, prosím vás, navštívte pána ministra Jahnátka a povedzte mu, že individuálna dôstojnosť bývalej kontrolórky Ľubice Lapinovej, ktorá zabojovala veľmi rukolapne a bolestivo voči korupcii v rozsahu 700-tisíc eur na Národnom lesníckom centre, kde boli vytunelované eurofondy práve z titulu Forest Portálu, že vám záleží na osobnej, individuálnej, dôstojnosti. Ak potrebujete fakty, stretnime sa, ja vám k tomu dám. Napíšte mu alebo navštívte ho. To isté by som povedal, už nestihnete asi bývalú pani ministerku Zvolenskú, lebo už jej funkčná moc zanikla, ale možno jej nástupcu. Navštívte a povedzte, že nazvať pani doktorku Pechočiakovú klamárkou nie je v poriadku, že je to útok na osobnú dôstojnosť konkrétneho človeka, presne v duchu Davida Schweickarta. Viete, vadí mi možno niekedy reč tela. Poviem to úprimne. Ja viem, no veď tak každý... (Prerušenie vystúpenia časomerom.)
Čepček, Martin, poslanec NR SR (2022-04-28):
Ďakujem, pán premiér. Vidím, že sa otázkam vyhnúť viete, neodpovali... neodpovedali ste na otázku, ktorú som sa pýtal, a... (Prerušenie vystúpenia predsedom vlády.)
I. Mikloš, podpredseda vlády a minister financií SR: (2004-05-26):
M. Demeterová, poslankyňa: Ja by som stručne poďakovala všetkým koaličným aj opozičným poslancom za skutočne podnetné návrhy, ktorými sa daná problematika vyrieši. Takisto by som neodporučila podporiť návrh pána poslanca Blajska, aby sme zákon vrátili na prepracovanie, hoci súhlasím s jeho argumentmi, že máme veľké množstvo pripomienok najmä od užívateľov bytov, či sú to Bánovce, či je to Stropkov, kde vznikli takmer neriešiteľné situácie, pre ktoré už ako poslanci beháme ako na klavíri. Ale súčasne by som navrhla, aby všetci predkladatelia pozmeňujúcich návrhov alebo ktorýkoľvek záujemcovia, aby sme sa hneď po skončení ešte stretli, aby sme si skoordinovali niektoré pozmeňujúce návrhy, ktoré sú prípadne protichodné. Ďakujem pekne.
Laurenčík, Milan, podpredseda NR SR (2022-02-22):
Ja som telefonoval. Prepáčte, ak som hlasnejšie hovoril, ale...
Kuriak, Milan, poslanec NR SR (2021-02-05):
Ďakujem za slovo. Vážený pán predsedajúci, vážený pán minister, vážené kolegyne, kolegovia, dovoľte mi, prosím, predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov (tlač 425) a vo výboroch Národnej rady Slovenskej republiky v druhom čítaní. Výbor Národnej rady Slovenskej republiky... (Prerušenie vystúpenia predsedajúcim.)
A. Belousovová, podpredsedníčka NR SR: (2008-12-04):
Ďalej budeme pokračovať v prerušenej rozprave o návrhu na odvolanie predsedu Telekomunikačného úradu Slovenskej republiky (tlač 862). Poprosím pána ministra dopravy, pôšt a telekomunikácií pána Ľubomíra Vážneho, aby zaujal miesto určené pre navrhovateľov. Spravodajcu z výboru pána Petra Pelegriniho tu máme. Do rozpravy sú ešte prihlásení ústne poslanci – pán poslanec Štefanec a pán Galbavý. Slovo má pán poslanec Štefanec. Nie je tu? Stratil poradie. Pán poslanec Galbavý.
Figeľ, Ján, podpredseda NR SR (2013-09-11):
S faktickou poznámkou na vystúpenie dvaja, traja uzatváram možnosť. Nech sa páči, Martin Poliačik.
Bugár, Béla, podpredseda NR SR (2017-06-16):
Pán poslanec Mihál, pán poslanec Mihál, prosím vás, nekričte, to nemá význam. Však mali ste možnosť vystúpiť. (Reakcia z pléna.) Pán poslanec. Pán minister, nech sa páči, pokračujte.
Mazurek, Milan, poslanec NR SR (2021-10-26):
Pán Sulík, ja som presvedčený o tom, že celá slovenská verejnosť a najmä v týchto ťažkých časoch je už unavená z týchto detinských hier, ktoré sa tu dejú a ktoré mi úplne pripomínajú minulé volebné obdobie. Keď sa tu smerácki a iní ministri chodili obhajovať tým, čo robila Radičová a čo robil Dzurinda, teraz vy sa obhajujete tým, čo robil Fico a tak ďalej. Navzájom si vymieňate argumenty, kto je v podstate väčší zlodej, kto je viac neschopný, kto mal viac neschopných a skorumpovaných nominantov, ale výsledok je taký, že ľudia budú platiť viac a z tej fiktívnej priemernej mzdy, o ktorej často hovoríte a ktorej sa chytáte ako takej barličky, sa ľudia skrátka nenajedia. Pretože vy si musíte uvedomiť, pán Sulík, bez ohľadu na to, aké zlodejiny alebo neplechy tu narobila minulá vláda, že vy vládnete dnes a že dnes musíte riešiť problémy obyvateľov Slovenskej republiky. A môžete síce hovoriť a operovať s údajom priemernej mzdy a toho, ako vlastne nárast cien energií nebude znamenať až takú tragédiu, pretože predsa priemerná mzda narastie podstatne vyššie. Pán Sulík, lenže idú hore potraviny neskutočným spôsobom. Idú hore nehnuteľnosti neskutočným spôsobom. Cena stavebnín, cena pohonných hmôt, do toho tie energie, tých cien ide tak hrozne veľa, že sa tu dostávame do takého inflačného kolotoča, až sa z toho človeku krúti hlava. Ľudia budú za všetko platiť podstatne viac. A ten nárast priemernej mzdy skrátka stačiť nebude. A ľudia očakávajú komplexné vysvetlenie, čakajú komplexný postoj vlády, ako to vlastne bude. Oni nechcú žiť v neistote. Nechcú žiť v otázkach, z čoho si nakúpim potraviny. A do toho, keď toho ešte nie je dosť, vaša vláda začne zatvárať ekonomiku, lebo čierne okresy. Vymaľujete si ich podľa potreby, ako to chcete. Nastavíte si tie pravidlá tak, aby do čiernych okresov postupne prešli všetky okresy Slovenska bez ohľadu na to, ako sa testuje, očkuje a čokoľvek iné a zase tú ekonomiku budete zatvárať. A potom tie argumenty o tom, že narastá priemerná mzda si môžete naozaj strčiť do šuflíka, pretože čo z mzdy, keď ekonomika nefunguje a je uzatvorená.
Gašpar, Tibor, podpredseda NR SR (2024-09-10):
Ďakujem pánovi poslancovi. Stiahli ste, hej, faktickú poznámku, pán poslanec? Ďakujem. Takže ďalší v poradí vystúpi pán Szalay. Nech sa páči.
Klus, Martin, podpredseda NR SR (2019-12-05):
Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich, ktorý prerokúvame v skrátenom legislatívnom konaní (tlač 1823). Dávam slovo spravodajkyni z ústavnoprávneho výboru poslankyni Irén Sárközy, aby hlasovanie uvádzala. Nech sa páči, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1823.)
Viskupič, Jozef, poslanec NR SR (2012-11-28):
Ďakujem za slovo. Ďakujem za to zhrnutie. Tie štyri dôvody, tak isto mám problém, hlavne s tým štvrtým dôvodom, ktorý hovoril o tom, že môže prísť k nejakej ústavnej kolízii z hľadiska súčasného právneho stavu. A ja len pre upresnenie, keďže tento návrh podporujem, ak by prešiel, a mňa by možno aj zaujímalo stanovisko priamo ministra, že prečo tie dva automaty, keďže tak sú navrhované, alebo dva výherné hracie prístroje sa majú teda po zmene a prípadnom prijatí novely z vládnej strany dostať do priestorov krčiem, tak ako spomínaš, keďže si myslím, že sú priestory, napríklad kasína a podobne, kde ľudia veľmi ľahko nájdu to, ak chcú spojiť alebo obetovať nejaký večer tomu, že budú hrať alebo vsádzať nejaké svoje peniaze. A rozmiestniť po Slovensku do krčiem zrovna dva automaty sa mi nezdá celkom konzistentné v tej snahe, aby sme vyčlenili priestory, ktoré sú orientované a jasne identifikovateľné na zábavu, ktorá vedie k možným výhram, a nejaké iné trávenie času v priestoroch krčiem, hostincov, kaviarní a podobne. Takže tvoj návrh podporím. Ďakujem.
Laššáková, Jana, podpredsedníčka NR SR (2012-09-11):
Pán poslanec Brixi, nech sa páči.
Klus, Martin, podpredseda NR SR (2019-10-17):
Ďakujem. Máme tu dve faktické, tri faktické poznámky. Skúsme ešte. Nech sa páči, pán poslanec Dostál.